CELEX: C2005/182/35
Language: et
Date: 2005-07-23 00:00:00
Title: Euroopa Kohtu määrus (neljas koda) 26. mai 2005. aasta kohtuasjas C-297/03: (Oberster Gerichtshof'i esitatud eelotsusetaotlus) Sozialhilfeverband Rohrbach versus Arbeitterkammer Oberösterreich, Österreichischer Gewerkschaftsbund (Kodukorra artikli 104 lõige 3 — Direktiiv 2001/23/EÜ — Ettevõtete üleminek — Direktiivile tuginemise õigus nõudes füüsilise isiku ja eraõigusliku juriidilise isiku vastu — Töötaja mittenõustumine töölepingu üleminemisega ettevõtte omandajale)

23.7.2005   
            
            
               ET
            
            
               Euroopa Liidu Teataja
            
            
               C 182/19
            
         
      EUROOPA KOHTU MÄÄRUS
   
   (neljas koda)
   26. mai 2005. aasta
   kohtuasjas C-297/03: (Oberster Gerichtshof'i esitatud eelotsusetaotlus) Sozialhilfeverband Rohrbach versus Arbeitterkammer Oberösterreich, Österreichischer Gewerkschaftsbund (1)
   
   (Kodukorra artikli 104 lõige 3 - Direktiiv 2001/23/EÜ - Ettevõtete üleminek - Direktiivile tuginemise õigus nõudes füüsilise isiku ja eraõigusliku juriidilise isiku vastu - Töötaja mittenõustumine töölepingu üleminemisega ettevõtte omandajale)
   (2005/C 182/35)
   Kohtumenetluse keel: saksa
   Kohtuasjas C-297/03, mille esemeks on Euroopa Kohtule EÜ artikli 234 alusel Oberster Gerichtshof'i (Austria) 4. juuni 2003. aasta otsusega esitatud eelotsusetaotlus, mis saabus Euroopa Kohtusse 10. juulil 2003, menetluses Sozialhilfeverband Rohrbach
      v.
      Arbeitterkammer Oberösterreich, Österreichischer Gewerkschaftsbund, tegi Euroopa Kohus (neljas koda), koosseisus: koja esimees K. Lenaerts, kohtunikud N. Colneric (ettekandja) ja J. N. Cunha Rodrigues; kohtujurist P. Léger, kohtusekretär R. Grass, 26. mail 2005 määruse, mille resolutiivosa on järgmine:
   
               1.
            
            
               Eraõiguslik piiratud vastutusega äriühing, mille ainsaks aktsionäriks on avalik-õiguslik kohalike omavalitsusliitude sotsiaalabiühing, kuulub isikute hulka, kelle vastu nõude esitamisel võib tugineda nõukogu 12. märtsi 2001. aasta direktiiv 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise koht artikli 3 lõikele 1 ja artikli 1 lõike 1 punkti c esimesele lausele.
            
         
               2.
            
            
               Riigi ametiasutusel, kes annab oma valitsemisalas oleva ettevõtte üle, ei ole töötaja poolt ettevõtte omandajaga töösuhte jätkamise nõudes õigust direktiiv 2001/23 artikli 3 lõikele 1 ja artikli 1 lõike 1 punktile c tugineda.
            
         
      (1)  ELT C 226, 20.9.2003.